Author: . . .
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	22. august 2007 nr 594

Loa andmine MTÜ-le SEE Teater ürituse
III Nostalgiapäevad Haapsalus korraldamiseks 
ja liikluse sulgemiseks

Läbi vaadanud MTÜ SEE TEATER (registrikood 80163513, edaspidi Korraldaja) 17.08.2007 taotluse (reg nr 14-1.6/4269) ürituse III Nostalgiapäevad Haapsalus korraldamiseks ning juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 2, Haapsalu linna avaliku korra eeskirja punktidest 4.2 ja 4.3, Teede ja tänavate sulgemise maksumäärusest ning haldusmenetluse seadusest Haapsalu Linnavalitsus

korraldab:

1.	Lubada SEE Teater MTÜ-l korraldada 07.09.-09.09.2007 üritus III Nostalgiapäevad Haapsalus.
2.	Lubada korraldajal sulgeda:
2.1. 08.09.2007 kella 11.00-st kuni 12.30-ni Lossiplats (paraadi rivistuseks, kell 12.05 algab paraadi liikumine politsei eskordi saatel marsruudil Lossiplats-Karja tn - Posti tn - Jaama ristmik - Jaama tn - Raudteejaam);
2.2.	08.09. kella 11.00-st kuni 09.09.2007 kella 01.00-ni Raudteejaama esine plats ja parklad.
3. Vabastada Korraldaja teede ja tänavate sulgemismaksust.
4. Korraldajal korraldada koostöös Lääne Teed OÜ-ga teede ja tänavate sulgemine. 
5. Korraldajal tagada ürituste toimumiskohtade territooriumi korrashoid ja koristus.
6. Ürituse ettevalmistamise ja läbiviimise ajal tagab avaliku korra ja avaliku korra eeskirja täitmise SEE Teater MTÜ juhatuse liige Roman Sultangirejev ning turvab Julgestusteenistus Skorpion AS.
7. Korraldus teha teatavaks SEE Teater MTÜ-le (Vaba 10, 90502 Haapsalu), AS-le Haapsalu Autobaas (Lihula mnt 27, 90506 Haapsalu), AS-le GoBus (Raudtee 2, 90504 Haapsalu), Lääne Politseiprefektuuri Haapsalu politseijaoskonnale (Lossiplats 4, 90502 Haapsalu), Lääne-Eesti Päästekeskuse Läänemaa päästeosakond (Tööstuse 19, 90510 Haapsalu), Lääne Teed OÜ-le (Tallinna mnt 70, Uuemõisa, Ridala vald 90401 Läänemaa), Raudteemuuseumile (Raudtee 2, 90504 Haapsalu) korralduse koopia saatmisega posti teel, linnakeskkonna osakonnale (E. Kallaste) ning haridus- ja kultuuriosakonnale (K.Jõgi) korralduse koopia üleandmisega allkirja vastu.

8. Korraldus jõustub teatavakstegemisest. 
9. Korraldus avalikustada väljapanekuga linnavalitsuse fuajees.
10. Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea			Erko Kalev
			Linnasekretär